|  |
| --- |
| **ÜGYMENET LEÍRÁS**  **IGAZGATÁSI IRODA**  **Általános Igazgatási csoport, Anyakönyv** |

|  |  |  |  |  |
| --- | --- | --- | --- | --- |
| Ügytípus | Rövid leírás | Ügyintéző/  elérhetőség | Ügyintézés helye, időpontja | Jogszabályi háttér |

|  |  |  |  |  |
| --- | --- | --- | --- | --- |
| **Házassági szándék bejelentése és házasságkötés** | A házasulók a házasságkötési szándékukat együttesen, személyesen jelentik be, amelyről az anyakönyvvezető jegyzőkönyvet vesz fel, amelyet a házasulók és az anyakönyvvezető aláírnak.  **Eljárás kezdeményezésére jogosult**  Házasulók együttesen. A házasságkötést megelőzően a házasulóknak az anyakönyvvezető előtt ki kell jelenteniük, hogy a házasságuknak legjobb tudomásuk szerint nincs törvényes akadálya, egyszersmind igazolniuk kell, hogy házasságkötésük törvényes feltételei fennállnak.  **Szükséges iratok:**  Okiratok, nyilatkozatok a házasulandó felek vonatkozásában: - a személyazonosság igazolására szolgáló okmány - a születési anyakönyvi kivonat - a személyi azonosítót és lakcímet igazoló hatósági igazolvány - az állampolgárságot igazoló okirat  - a házassági akadályok elhallgatásának következményeire való figyelmeztetés után a menyasszony és a vőlegény nyilatkozata arról, hogy egymással házasságot kívánnak kötni és legjobb tudomásuk szerint házasságkötésüknek törvényi akadálya nincs, - a menyasszony és a vőlegény nyilatkozata a születendő közös gyermekeik családi nevéről. - a házasság hivatali helyiségen kívüli vagy hivatali munkaidőn kívüli megkötése iránti kérelem és a nyilatkozatok, - a 30 napos várakozási idő alóli felmentés iránti kérelem és indokolása, - a tanúsítvány bemutatása alóli felmentés iránti kérelem és indokolása. Tanúk és (szükség esetén) tolmács vonatkozásában: - személyazonosságot igazoló okmány  - személyi azonosítót és lakcímet igazoló hatósági igazolvány  **Illeték fizetési kötelezettség**  Az eljárás illetékmentes (Kivéve: a házasságkötő teremért, külső helyszínért, munkaidőn túli közreműködésért az önkormányzati rendeletben megállapított mértékű díjat kell fizetni) | **Beke Zsuzsanna**  **06-29/540-968** | 2360 Gyál  Kőrösi út  112-114. fsz. 2.  *Ügyfélfogadás:*  *Hétfő:*  *12,30-15,30*  *Szerda:*  *12,30-17,30*  *Péntek:*  *8,00-12,00* | 2010. évi I. tv. az anyakönyvi eljárásról 2013. évi V. tv. a Polgári Törvénykönyvről 32/2014. (V.19) KIM rendelet az  anyakönyvezési feladatok ellátásának  részletes szabályairól 1990. évi XCIII. tv. az illetékekről |